Bada ni ugali wa muhogo, ni ugali mweusi. Ni chakula cha asili cha jamii mbalimbali za Kitanzania, chakula hiki hutengenezwa kutokana na muhogo. Kwanza mihogo inapovunwa hukaushwa, halafu baada ya kukauka hupondwapondwa kwenye kinu au kusangwa kwenye mashine mpaka upatikane unga. Namna ya kuupika ni kwamba, kwanza unaweka maji jikoni mpaka yachemke halafu unatia unga na kuanza kusonga. Kinachoshangaza ni kwamba unapoanza kusonga na ugali unapoanza kuwa mgumu jikoni ndipo hapo hapo unaanza kuwa mweusi hapo ndipo unapopata ugali unaoitwa bada.